തീരാനോവായി മെല്വിന് ജോര്ജ് പാലക്കാട്: നിറപുഞ്ചിരിയോടെ ഓടിയെത്തുന്ന മെല്വിന് ഇനി കൂടെ ഇല്ല എന്ന ഞെട്ടലില് നിന്ന് മോചിതരാവാതെ സഹപ്രവര്ത്തകര്. നെല്ലിയാമ്ബതിയില് ആംബുലന്സ് മറിഞ്ഞുണ്ടായ അപകടത്തിലാണ് എമര്ജന്സി മെഡിക്കല് ടെക്നീഷ്യനായ മെല്വിന്െറ ആകസ്മിക വിയോഗം. 2019ലാണ് മെല്ബിന് ജോര്ജ് സംസ്ഥാന സര്ക്കാരിന്െറ കനിവ് 108 ആംബുലന്സ് പദ്ധതിയില് ജോലിയില് പ്രവേശിക്കുന്നത്. നെല്ലിയാമ്ബതി പ്രാഥമികാരോഗ്യ കേന്ദ്രത്തിലെ കനിവ് 108 ആംബുലന്സിലായിരുന്നു മെല്വിന് സേവനം അനുഷ്ഠിച്ചിരുന്നത്. ജോലിയില് വളരെ ആത്മാര്ഥത പുലര്ത്തിയിരുന്ന മെല്വിന് സഹപ്രവര്ത്തകരുടെ എന്താവശ്യത്തിനും ഒപ്പം ഉണ്ടായിരുന്നു. മംഗലം ലൂര്ദ് മാതാ ഹൈസ്കൂള്, കെ.സി.പി ഹയര് സെക്കന്ഡറി സ്കൂള് എന്നിവിടങ്ങളില് സ്കൂള് വിദ്യാഭ്യാസം പൂര്ത്തിയാക്കിയ മെല്വിന് ബംഗളൂരുവില് നിന്നാണ് ജി.എന്.എം നഴ്സിങ് പൂര്ത്തിയാക്കിയത്. എട്ടുവര്ഷത്തോളം മുന് പ്രധാനമന്ത്രി അടല് ബിഹാരി വാജ്പേയിയുടെ നഴ്സിങ് അസിസ്റ്റന്റായി സേവനം അനുഷ്ഠിച്ചിട്ടുണ്ട്. അപകടത്തെക്കുറിച്ച് അന്വേഷിച്ചു റിപ്പോര്ട്ട് സമര്പ്പിക്കാന് കനിവ് 108 ആംബുലന്സ് സര്വിസ് പാലക്കാട് ജില്ല കോ ഓഡിനേറ്റര് അജിത്തിന് നിര്ദേശം നല്കിയതായി പദ്ധതിയുടെ നടത്തിപ്പ് ചുമതലയുള്ള ജി.വി.കെ ഇ.എം.ആര്.ഐ സംസ്ഥാന ഓപറേഷന്സ് മേധാവി ശരവണന് അരുണാചലം പറഞ്ഞു.